Nordisk Metodik Komité for Levnedsmidler
Nordisk Metodik Komité for Levnedsmidler, NMKL, regeringsudpegede ekspertgrupper i Danmark, Finland, Island, Norge og Sverige, som samarbejder med reference til Nordisk Ministerråd om udarbejdelse af standardforskrifter for mikrobiologiske, kemiske og sensoriske analyser af levnedsmidler. NMKL er oprettet i 1947, og ved årlige fællesmøder fremlægges NMKL-metoder til godkendelse.